SC 1911 Großröhrsdorf II – Sokoł Ralbicy/Hórki 0:3 (0:1)
Zestawa hosći: Gloxyn – Matka, B. Bjeńš, Schultz, Šewc, S. Bjeńš, Šołta, Bejma, Korjeńk (46. Bejmak), G. Kurjat (63. M. Kurjat), Domaška
Na stadion w Großröhrsdorfje nimaja koparjo Sokoła Ralbicy/Hórki najlěpše dopomnjenki, wšako su tam dotal přerědko dypki docpěli. Wčera pak nastupichu tam chowancy Thomasa Schultza přećiwo druhemu zastupnistwu, a róla faworita bě jasnje na jich boku. Byrnjež zranjenjow dla někotrych hrajerjow narunać dyrbjeli, nastupichu woni ze sylnym mustwom. Wšako chcychu dalše koło docpěć. W srjedźnym polu bě Stani Šewc po dołhim zranjenju zaso zasadźeny a móže z pokazanym wukonom jara spokojom być. W defensiwje poradźi so jemu dobra hra, tež w ofensiwje wón někotre dobre akcenty sadźi.
szl_Latn szl_Latn szl_Latn